EUROPA-KOMMISSIONEN Bruxelles, den 17.7.2020 COM(2020) 327 final BERETNING FRA KOMMISSIONEN TIL EUROPA-PARLAMENTET, RÅDET OG REVISIONSRETTEN



OM GARANTIFONDEN FOR AKTIONER I FORHOLD TIL TREDJELAND OG FORVALTNINGEN HERAF I 2019

{SWD(2020) 136 final}



Indholdsfortegnelse 1.Indledning 2.Garantifondens økonomiske stilling og væsentlige transaktioner 2.1.Garantifondens økonomiske stilling pr. 31. december 2019 2.2.Fondens væsentlige transaktioner i 2019 2.2.1Træk på garantifonden i 2019 2.2.2Tilførsler til garantifonden i 2019 2.3.Væsentlige transaktioner efter regnskabsaflæggelsen (ultimo marts 2020) 3.Fondens prækonsoliderede regnskab 3.1.Prækonsolideret balance pr. 31. december 2019 3.2.Prækonsolideret resultatopgørelse 4.Finansstyring af garantifonden 4.1.Investeringspolitik 4.2. Resultat og markedsudvikling i 2019 5.Træk på garantifonden 6.EIB's vederlag

1.Indledning Ved Rådets forordning (EF, Euratom) nr. 480/2009 af 25. maj 2009 ("forordningen") blev der oprettet en garantifond for aktioner i forhold til tredjeland ("fonden") med henblik på at betale EU's kreditorer, hvis modtageren af et lån, der er ydet eller garanteret af EU, ikke opfylder sine forpligtelser. I overensstemmelse med forordningens artikel 7 har Kommissionen overdraget den finansielle forvaltning af garantifonden til Den Europæiske Investeringsbank (EIB) ved en aftale indgået mellem Den Europæiske Union og EIB den 25. november 1994, som efterfølgende blev ændret den 23. september 1996, 8. maj 2002, 25. februar 2008, 9. november 2010 og 28. september 2018 ("aftalen"). I henhold til forordningens artikel 8 skal Kommissionen senest den 31. maj hvert år forelægge Europa-Parlamentet, Rådet og Revisionsretten en beretning om fondens situation og om forvaltningen af fonden i det foregående regnskabsår. Disse oplysninger indberettes i denne rapport og arbejdsdokumentet fra Kommissionens tjenestegrene. I overensstemmelse med aftalen er rapporten baseret på data fra EIB. 2.Garantifondens økonomiske stilling og væsentlige transaktioner 2.1.Garantifondens økonomiske stilling pr. 31. december 2019 Garantifondens midler udgjorde i alt 2 828 738 292,88 EUR pr. 31. december 2019 (2 609 881 747,51 EUR pr. 31. december 2018) (jf. bilaget til arbejdsdokumentet: fondens økonomiske stilling som oplyst af EIB). Fondens samlede balancesum steg med ca. 218,86 mio. EUR i 2019. Dette forklares primært ved: Stigende: ·Overførsel fra EU-budgettet (tilførselsbeløb) på 240,15 mio. EUR for at tilpasse fonden til målbeløbet på 9 % af de samlede udestående forpligtelser. ·Et økonomisk resultat fra finansielle transaktioner på 25,13 mio. EUR. ·Stigning i porteføljeværdien med 8,6 mio. EUR som følge af tilpasning af fondens værdi til markedsværdi.

Faldende: ·Interventioner fra fonden for at dække misligholdte forpligtelser til et samlet beløb på 54,9 mio. EUR. 2.2.Fondens væsentlige transaktioner i 2019 2.2.1Træk på garantifonden i 2019 Syrien I 2019 skulle EIB fortsat håndtere restancer på syriske statslån. EIB har derfor i overensstemmelse med aftalen mellem EU og EIB trukket 14 ekstra gange på EU's garantifond frem til den 31. december 2019 til et samlet beløb på 54,91 mio. EUR (se afsnit 5). 2.2.2Tilførsler til garantifonden i 2019 I februar 2019 blev der overført et beløb på 103,2 mio. EUR fra budgettet til fonden, svarende til tilførselsbeløbet i 2018. Beregningen af bidraget fra EU-budgettet til fonden i 2020 blev også foretaget i februar 2019 og resulterede i en overførsel på 240,15 mio. EUR i februar 2020. Beløbet blev beregnet i henhold til forordningens artikel 3 og 5: I henhold til forordningens artikel 3 skal fondens målbeløb udgøre 9 % af de samlede udestående forpligtelser i forbindelse med hver enkelt transaktion plus ubetalte rentetilgodehavender. I henhold til forordningens artikel 5 beregnes det beløb, der skal overføres fra budgettet til fonden i år n+1, på basis af forskellen mellem målbeløbet og værdien af fondens nettoaktiver ved år n-1's afslutning beregnet ved år n's begyndelse. For at tilpasse fonden til de 9 % af de samlede udestående forpligtelser blev der opført et beløb på 240,15 mio. EUR (beregnet ud fra de garanterede udestående transaktioner pr. 31. december 2018) til fondsbidrag på 2020-budgettet. Beløbet blev godkendt af Rådet og Europa-Parlamentet og opført som et aktiv (tilgodehavende) på fondens balance pr. 31. december 2019. 2.3.Væsentlige transaktioner efter regnskabsaflæggelsen (ultimo marts 2020) I februar 2020 blev ovennævnte tilførselsbeløb på 240,15 mio. EUR overført til fonden fra EU-budgettet. I januar og marts 2020 blev der udbetalt i alt 10,6 mio. EUR i to træk for misligholdte betalinger i Syrien (henholdsvis 3,2 mio. EUR og 7,4 mio. EUR, inkl. morarenter pålagt af EIB). 3.Fondens prækonsoliderede regnskab Der udarbejdes et prækonsolideret regnskab for fonden med det formål at medtage regnskabsmæssige transaktioner, som ikke indgår i det fondsregnskab, der udarbejdes af EIB (se arbejdsdokumentet). De indgår i EU's konsoliderede regnskab. 3.1.Prækonsolideret balance pr. 31. december 2019 Balance — Aktiver 31. december 2019 31. december 2018 ANLÆGSAKTIVER 2 312 151 734 2 275 342 664 Finansielle aktiver 2 312 151 734 2 275 342 664 OMSÆTNINGSAKTIVER 277 139 064 231 316 149 Finansielle aktiver 233 048 865 189 758 096 Fordringer 1 290 863 — Likvider 42 799 336 41 558 053 AKTIVER I ALT 2 589 290 798 2 506 658 813

Balance — Passiver 31. december 2019 31. december 2018 BIDRAGYDERES MIDLER 2 407 419 308 2 295 687 144 Bidrag fra Europa-Kommissionen 1 950 195 297 1 846 972 362 Dagsværdireserve 20 859 023 12 227 192 Overført resultat 436 364 988 436 487 590 LANGFRISTET GÆLD 111 685 549 159 153 609 Finansielle hensættelser 111 685 549 159 153 609 KORTFRISTET GÆLD 70 185 941 51 818 060 Finansielle hensættelser 49 709 547 50 777 871 Finansiel garantiforpligtelse 19 590 000 Gæld 886 394 1 040 189 BIDRAGYDERS MIDLER + PASSIVER I ALT 2 589 290 798 2 506 658 813 Forskellen på 239,4 mio. EUR mellem fondens prækonsoliderede balanceværdi (2 589 290 798 EUR) og fondens værdi i det af EIB udarbejdede regnskab (2 828 738 292,88 EUR) kan primært forklares ved følgende: ·Den prækonsoliderede balance (aktiver) indregner: §Alle beløb, der er overført til EU ved subrogation som følge af EIB's træk på garantifonden til dækning af misligholdte fordringer (restancer plus morarenter). I lyset af den politiske situation i Syrien og på grundlag af Kommissionens regnskabsførers beslutning er disse beløb blevet fuldt nedskrevet i 2019-regnskabet. §Tilgodehavende på 0,7 mio. EUR fra EIB for delvis inddrivelse af lån til Enfidha Airport (Tunesien), som blev opkrævet af EIB i december 2019 og krediteret Garantifondens bankkonto i januar 2020. ·Den prækonsoliderede balance inkluderer ikke 240,2 mio. EUR i bidrag fra EU-budgettet til fonden i 2020, eftersom denne fordring modsvares af den tilsvarende gæld i EU's konsoliderede regnskaber. ·I det regnskab, der udarbejdes af EIB, opføres udbetalinger til EIB som følge af træk på garantien (og eventuelt gentagne inddrivelser og morarenter) som fald (stigninger) i nettoaktiver (EU-bidrag). I det prækonsoliderede regnskab fraregnes udbetalinger som følge af træk fra EIB ikke i nettoaktiverne, da disse beløb overføres ved subrogation. Tilknyttede beløb bogføres enten som indtægter (påløbne morarenter og bøder samt valutakursgevinster) eller udgifter (hensættelser, nedskrivninger, finansiel garantiforpligtelse og valutakurstab). Det medfører en varig forskel mellem nettoaktiverne (EU-bidrag og overført resultat) i det regnskab, der udarbejdes af EIB, og i det prækonsoliderede regnskab, der udarbejdes af Kommissionen. 3.2.Prækonsolideret resultatopgørelse Ligesom balancen er den prækonsoliderede resultatopgørelse udarbejdet med henblik på at blive taget med i EU's konsoliderede regnskaber. 2019 2018 Driftsindtægter 266 252 2 928 446 Driftsomkostninger (3 494 876) (4 876 241) DRIFTSRESULTAT (3 228 615) (1 947 795) Finansielle indtægter 42 681 966 30 241 834 Finansielle omkostninger (39 575 953) (20 906 275) FINANSIELT RESULTAT 3 106 013 9 335 559 ÅRETS ØKONOMISKE RESULTAT (122 602) 7 387 764 ·Driftsindtægter inkluderer valutakursgevinster på 0,3 mio. EUR. ·Driftsomkostningerne omfatter primært udgifter til forvaltning af EIB-aktiver (0,8 mio. EUR), EIB's eksterne inddrivelsesgebyrer (0,2 mio. EUR) og en udvidelse af finansielle hensættelser til fremtidige syriske afdrag (2,2 mio. EUR). ·De finansielle indtægter hidrører primært fra renteindtægter fra investeringsporteføljen (7,7 mio. EUR), realiserede gevinster på salg af finansielle aktiver (16,8 mio. EUR), risikovederlag fra transaktioner under lånemandatet for den private sektor, EIB's resiliensinitiativ (2,2 mio. EUR) og periodiserede morarenter på beløb, der er overdraget ved subrogation (15,9 mio. EUR). ·De finansielle omkostninger omfatter hovedsagelig værdiforringelser (19,6 mio. EUR) på beløb overført til EU ved subrogation i 2019 (se punkt 5), realiserede tab ved salg af finansielle aktiver (0,3 mio. EUR) og anerkendt finansiel garantiforpligtelse i forbindelse med transaktioner under lånemandatet for den private sektor, EIB's resiliensinitiativ (19,6 mio. EUR). 4.Finansstyring af garantifonden